**Csongrád Város Polgármesterétől**

##

###### Száma: FJL/251-5/2019

Témafelelős: Keller Ilona

**E l ő t e r j e s z t é s**

# Csongrád Városi Önkormányzat Képviselő-testületének

**2019. július 23-ai rendkívüli ülésére**

Tárgy: az FBH-NP Közszolgáltató Nonprofit Kft saját üzletrész vásárlása és értékesítése

## Tisztelt Képviselő-testület!

A FBH-NP Közszolgáltató Nonprofit Kft. az előterjesztés 1. számú mellékletét képező megkereséssel élt önkormányzatunk felé.

A megkeresés szerint az FBH NP Kft. taggyűlése döntött arról, hogy Csátalja, Kunbaja, Nagybaracska, Csikéria, Felsőszentiván, Érsekcsanád, Bácsborsod, Hercegszántó és Sükösd önkormányzatától megvásárolja a tulajdonukban lévő üzletrészek 50%-át, összességében 4.500.000,- Ft névértékben 48.400.000,- Ft vételárért.

A Kft. taggyűlése döntött arról is, hogy tulajdonába kerülő üzletrészből 800.000,- Ft névértékű üzletrészt Kiskőrös Város Önkormányzata részére értékesíti 8.600.000,- Ft ellenérték fejében.

Mind az üzletrészvásárlás, mind az értékesítés vonatkozásában önkormányzatunkat – a többi taggal egyezően - elővásárlási jog illeti meg, ezért a fenti adásvételek abban az esetben történhetnek meg, ha a KFT-ben üzletrésszel rendelkező valamennyi tag elővásárlási jogáról lemond.

A fenti ügyletek Önkormányzatunknak a Kft-ben lévő tulajdoni arányát nem befolyásolják, ezért mind az üzletrész vásárlás, mind az értékesítés vonatkozásában javasolom az elővásárlási jogról történő lemondást.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

### **Határozati javaslat**

Csongrád Város Önkormányzatának Képviselő-testülete megtárgyalta „az FBH-NP Közszolgáltató Nonprofit Kft saját üzletrész vásárlása és értékesítése” vonatkozó polgármesteri előterjesztést és az alábbi döntést hozza.

1. A Képviselő-testület az FBH-NP Közszolgáltató Nonprofit Kft. által Csátalja, Kunbaja, Nagybaracska, Csikéria, Felsőszentiván, Érsekcsanád, Bácsborsod, Hercegszántó és Sükösd önkormányzatától megvásárolni kívánt összesen 4.500.000,- FT üzletrész megvásárlása kapcsán elővásárlási jogáról lemond és felhatalmazza a polgármestert a lemondó nyilatkozat aláírására.

2. A Képviselő-testület az FBH-NP Közszolgáltató Nonprofit Kft. saját üzletrészéből Kiskőrös Város Önkormányzatának történő 800.000,- Ft névértékű üzletrész értékesítése kapcsán elővásárlási jogáról lemond és felhatalmazza a polgármestert a lemondó nyilatkozat aláírására.

Határidő: lemondó nyilatkozat aláírására és megküldésére: 2019. 07. 29.

 Felelős: Bedő Tamás polgármester

Erről jegyzőkönyvi kivonaton értesítést kapnak:

1. A Képviselő-testület tagjai
2. Fejlesztési és Üzemeltetési Iroda és általa
3. FBH-NP Közszolgáltató Nonprofit Kft.

Csongrád, 2019. július 18

 Bedő Tamás

 polgármester